Om salær til beskikket advokat skal svare til de sagsomkostninger, den vindende part er tilkendt
Ret: Højesteret (3. instans)
Faggruppe: Civilsag — Almindelig civil sag
Sagsemner: Sagsomkostninger;

/

Salær til beskikket advokat ikke forhøjet

Salær til beskikket advokat blev ikke forhøjet til et beløb svarende til tilkendte sagsomkostninger til modparten

Sag BS-14541/2023-HJR
Kendelse afsagt den 11. august 2023

Advokat kærer Østre Landsrets salærafgørelse i sagen:

Sagsøger
mod
Ankestyrelsen

Advokat var under en sag mod Ankestyrelsen beskikket advokat for Sagsøger, som var meddelt fri proces. Sagsøger hævede byretssagen og blev
herefter anset for tabende part ved byrettens sagsomkostningsfastsættelse. Sagens værdi var 2,6 mio. kr. Advokat fik tilkendt et salær på 80.000 kr. +
moms og påstod, at beløbet skulle forhøjes til 130.000 kr. inkl. moms svarende til det beløb, der blev tilkendt i sagsomkostninger til modparten, der blev
anset for vindende part. Landsretten stadfæstede salærafgørelsen.

Højesteret udtalte, at salær til en beskikket advokat i en civil sag i overensstemmelse med mangeårig praksis bør fastsættes med udgangspunkt i de
vejledende salærtakster, der anvendes ved fastsættelsen af sagsomkostninger, men således, at der tillige kan tages hensyn til det opnåede resultat,
sagens beskaffenhed og arbejdets omfang.

Efter en samlet vurdering fandt Højesteret ikke grundlag for at ændre landsrettens salærafgørelse.